  Виталий Пронин Элькун Гербер туэ ортчоз 16-тӥ инвожое Ува ёросысь Пекшур гуртын. Туэ со радъяське 27-тӥ ползэ но пумиталоз элькунысьтымы, озьы ик палэнысь 30-лэсь трос делегациосты.- Таяз радэ шулдыръяськон сӥземын луоз воршудъёслэн историзылы, адямилэн но инкуазьлэн герӟаськемзылы, - ивортӥз Нациосын ужан политикая министерствоысь ужась Вера Васева "Удмурт Кенешлэн" исполкомаз. - Празднике возьмаськомы 10 сюрслэсь уно адямиосты. Котьку сямен, усьтӥськозы уно азбаръёс но площадкаос: луозы киужъёсъя мастер-классъёс, концертъёс, нылпиослы шудонъёс, спортъя ӵошатсконъёс, егитъёслы дискотека.Мылкыд карисьёсыз Уваысен пырак Герберозь нуллозы автобусъёс, туннэ нуналлы кенешемын 9 рейсъёс сярысь. Огпала мынонлэн дуныз луоз 20 манет. Шулдыръяськонлэн радлыкез:09.30-10.30 - куно пумитан.10.00-16.00 - «Усточикар». Киужъёсъя центръёслэн ужъёсынызы адӟытон-вуз карон.11.00-12.00 - валтӥсь сцена вылын Герберез сӥё-дано усьтон.11.30-13.00 - Гербер ӝукез вӧсян.12.15-15.00 - пӧртэм азбаръёсты котыръян-дунъян.12.15-16.00 - концерт возьматозы Россиысь но ёросъёсысь пӧртэм ансамбльёс.Радъяськозы:Шудон азбар - нылпиослы но семьяослы чаклам шулдыръяськонъёс.Батыр шудонъёс - воргоронъёс куспазы кужымзэс мерталозы.Веник керттон - муниципал кылдытэтъёслэн йыръёссы веник керттыса вожвылъяськозы.18.00-22.00 - «Шундэктон» дискотека.Кызы вуоно Пекшуре Елена РябинаМария Иванова Теги: Гербер  